Henrik Oven

Henrik Oven (født 1997), også kjent under artistnavnet Henrik von Grogg og aliaset Groggymenn2, er en norsk influenser, komiker og sanger. Oven begynte sin karriere i 2019 med humorvideoer på plattformen TikTok, og har i tillegg siden 2022 utgitt fire låter.

Liv og virke 
Oven er oppvokst i Rygge i Østfold. Han flyttet til Stavanger i Rogaland i 2019 for å studere ved Sonans privatgymnas, senere samme år begynte han å filme parodivideoer og humorsketsjer på TikTok. Året etter flyttet han til Oslo og begynte en utdannelse i filmproduksjon ved Fagskolen Kristiania.

Mye av humoren hans i begynnelsen var basert på sossekultur fra vestkanten i Oslo, særlig med bruk av uttrykk som keeg. Nå lager han innhold med mange forskjellige karakterer og parodier på tiktok. Den 27. april 2022 debuterte han musikalsk da han ga ut singelen «STAY KEEG» sammen med musikktrioen Beathoven. Låten oppnådde platinastatus den første måneden og var den mest avspilte låten på Spotify i Norge i flere uker. Den 23. september 2022 ga han ut sin første solosingel, med tittelen «KEEGE BOYS».

I 2022 ble han nominert og endte opp som semifinalist på Vixen under kategorien årets underholdning

Den 26. januar 2023 ga Oven og Henrik Viken ut singelen «OPP I BAKKEN». Låten ble skrevet i samarbeid med Katastrofe og Morgan Sulele. og produsert av Anders Nilsen.

20. april 2023 ga Oven ut en ny låt «Hummer & Calamari» som gikk opp på topplisten i Norge. Denne låten ble til som et samarbeid med organisasjonen «Ung i trafikken», en organisasjon mot kjøring i ruspåvirket tilstand, og i denne kampanjen var fokus rettet mot russ, derfor skapte de en fiktiv russelåt med navnet «Hummer & Calamari» Låten ble skrevet i samarbeid med Katastrofe og produsent Anders Nilsen.

16. juni 2023 ga Oven og Henrik Viken ut låten «Ned på stranda».

Diskografi

Singler

Referanser

Eksterne lenker 
 
 

Norske komikere
Norske sangere
Tiktokere fra Norge
Personer fra Rygge kommune